Kushtet ekstreme të motit dhe masat për t'i përballuar ato
Disa shkencëtarë besojnë se këto kushte janë ashpërsuar nga aktiviteti i njeriut; të tjerë thonë janë fenomene ciklike të natyrës
Në hemisferën veriore vera ka qënë këtë vit e nxehtë dhe është shoqëruar me stuhi në rajonet e Atlantikut dhe Paqësorit, me përmbytje dhe zjarre spontane në pyje. Në Rusi, moskovitët përjetuan temperatura të larta rekord, ndërkohë që zjarrfikësit u përballën me zjarret shkatërrimtare. Përmbytjet e mëdha të Pakistan prekën rreth 20 milionë banorë dhe mbuluan me ujë një të pestën e vendit. thotë Xhei Gullexh i Qendrës Pew për Ndryshime Klimatike Globale. Ai thotë se asnjë fenomen i motit nuk është i lidhur specifikisht me ndryshimet klimatike, por prirja tregon se moti dhe ngrohja kanë raportet e tyre. Xhejms Karton i Universitetit të Merilandit është dakord, madje vë në dukje se studimet e kohëve të fundit tregojnë se me shtimin e grohjes globale, bota ka të ngjarë të përballet me stuhi edhe më të mëdha dhe uragane të kategorive tre, katër dhe pesë do të jenë më frekuente. Por Patrik Majkëlls i Institutit Cato paralajmëron kundër përqendrimit në të dhëna të caktuara, duke vënë në dukje se indeksi i cikloneve gjatë gushtit 2010 është në nivelin më të ulët që nga viti 1979, kur filloi rregjistrimi i të dhënave. Zoti Majkëlls thotë se frika lidhur me efektet e ngrohjes globale është e ekzagjeruar. Por profesor Xhejms Karton i Universitetit të Merilandit dhe Xhei Gullexh i Qendrës Pew thonë se nuk rrezikohet vetëm klima si rezultat i çlirimit të gazit karbonik por edhe aciditeti i oqeaneve, e bashkë me to edhe shtresa jonë mbrojtëse. Carton dhe Gulledge thonë se zgjidhja më e mirë është atakimi i problemit drejetpërdrejt. Ngrohja globale ka shkaktuar tashmë edhe ndryshime në sjelljen e shumë njerëzve dhe zhytja në shatërvane duket tani si një ide shumë e mirë.